Só wou dié ou sy pizza op ŉ vlug verhit | Maroela Media
Foto: Passenger Shaming/Instagram
Langafstand vlugte beteken gewoonlik dat jy moet staatmaak op etes wat die lugredery aanbied – en die gehalte van die ete hang baie af van die lugdiens waarmee jy vlieg.
Meeste passasiers pak ekstra snoepgoed in, of koop ten duurste ŉ pakkie skyfies of lekkergoed.
Een passasier het egter vooruit beplan en besluit om ŉ stukkie pizza op die vlug te geniet. Dit klink soos ŉ slim plan, totdat jy dié foto sien wat op sosiale media gedeel word.
Hy wou nie die stukkie pizza koud eet nie, en het besluit om die stukkie te verhit. Hy het egter nie die vlugbemanning gevra om hom te help nie, maar eerder die stukkie pizza ŉ paar millimeter van die gloeilamp bokant sy sitplek gehou in die hoop dat dit sou verhit.
ŉ Medepassasier het ŉ foto geneem van die voorval en dit op die Instragram-rekening Passenger Shaming gedeel. “Verhit net bietjie oorskiet,” het die persoon geskryf.
Een persoon het in die kommentaar laat weet: “Dit is ŉ LED-lig. Dit gaan nie enigiets verhit nie.”
Nog ŉ persoon het egter gesê: “Dit kan moontlik werk. Ek het al my vingers gebrand toe ek aan die liggie gevat het.”
Just warming up some leftovers… relatable post-memorial day activity… ????✈️????#throwback post that is still one of my faves! ???????????? • • • #passengershaming #pizza #instagramaviation #comeflywithme #airlinelife #airplaneetiquette #frequentflyer #crewlife #plane #aviation #cabincrew #avgeek #cabincrewlife #flightattendant #flightattendantlife #stewardess #flightattendantproblems #travel #flightattendants #instapassport #aviationgeek #FAlife #airtravel #travelgram #traveltips #pilotlife #frequentflier
Hy het nou ń baie ligte stukkie pizza
Lekker deur die mis.